google/wiki40b huggingface dataset:
สโมสรวอลเลย์บอลชายปักกิ่ง

ประวัติ

สโมสรวอลเลย์บอลชายปักกิ่ง ก่อตั้งขึ้นในปี ค.ศ. 1956 สโมสรมีส่วนร่วมในการแข่งขันวอลเลย์บอลไชนีสลีกของประเทศจีน ตั้งแต่ปี ค.ศ. 1996 หลังจากได้แชมป์ลีก B ในปี ค.ศ. 2011 สโมสรได้รับการเลื่อนขึ้นไปเล่นลีก A อีกครั้ง ในรอบชิงชนะเลิศฤดูกาล 2011-12 สโมสรปักกิ่งพ่ายให้กับสโมสรวอลเลย์บอลเหลียวหนิง
ในฤดูกาล 2012-13 ได้มีการจ้างผู้เล่นต่างชาติเป็นครั้งแรกโดยได้เซ็นสัญญากับสตีฟ บรินก์แมน เฟร็ด วินเทอร์ และซัลบาโด อีดัลโก ในรอบชิงชนะเลิศสโมสรปักกิ่งสามารถคว้าแชมป์ได้เป็นครั้งแรกในประวัติศาสตร์ ในฤดูกาลถัดไป วินเทอร์ ยังเล่นให้กับสโมสร และได้เซ็นสัญญาเพิ่มอีก 1 คน คือเวาต์ วูอีมันส์ และสามารถคว้าแชมป์เป็นสมัยที่ 2 โดยชนะสโมสรวอลเลย์บอลเซี่ยงไฮ้ในรอบชิงชนะเลิศ
อาร์ชดัชเชสชาร์ลอตแห่งออสเตรีย

พระราชประวัติ

อาร์ชดัชเชสชาร์ลอต ประสูติเมื่อวันที่ 1 มีนาคม พ.ศ. 2464 ณ เมืองแพร็งกิ้นส์ ประเทศสวิตเซอร์แลนด์ เป็นพระราชธิดาองค์ที่ 2 และพระราชบุตรองค์ที่ 7 ใน สมเด็จพระจักรพรรดิคาร์ลที่ 1 และพระมเหสี เจ้าหญิงซีต้าแห่งบูร์บอง-ปาร์มา 
พระองค์ประสูติขณะที่พระราชวงศ์อิมพีเรียลกำลังลี้ภัยมาประทับในประเทศสวิตเซอร์แลนด์ หลังจากที่มีการยุบจักรวรรดิออสเตรีย-ฮังการี ภายหลังแพ้สงครามโลกครั้งที่ 1 เมื่อปีพ.ศ. 2461 จากนั้น พระองค์และพระราชวงศ์ได้อพยพต่อไปยังเกาะมาไดร่า ประเทศโปรตุเกส ซึ่งเป็นที่ที่สมเด็จพระจักรพรรดิ พระราชบิดา เสด็จสวรรคตด้วยพระอาการไข้ไทฟอยด์ เมื่อวันที่ 1 เมษายน พ.ศ. 2465
หลังจากที่สมเด็จพระราชบิดาเสด็จสวรรคต พระเชษฐาของพระองค์ อาร์ชดยุกอ๊อตโต้ ได้ทรงสืบราชสมบัติต่อจากพระราชบิดา เป็นองค์พระประมุขแห่งราชวงศ์ฮาพส์บวร์ค เป็นสมเด็จพระจักรพรรดิแห่งออสเตรีย ส่วนสมเด็จพระจักรพรรดินีซีต้า พระราชมารดาก็ทรงพาพระองค์ รวมทั้งพระเชษฐา พระเชษฐภัคินี และพระขนิษฐาอพยพไปยังประเทศเบลเยียม หลังจากนั้น พอเริ่มต้นสงครามโลกครั้งที่ 2 พระบรมวงศานุวงศ์ทุกพระองค์ก็อพยพออกจากยุโรปไปยังประเทศสหรัฐอเมริกา เพื่อหลบหนีการตามล่าจากกลุ่มนาซี

อภิเษกสมรส

เมื่อวันที่ 16 พฤษภาคม พ.ศ. 2499 อาร์ชดัชเชสชาร์ลอตทรงเข้าพิธีหมั้นกับแกรนด์ดยุกจอร์ชที่ 2 แห่งเม็คเคลนบวร์ก-สเตรอลิตส์ องค์ประมุขแห่งราชรัฐเม็คเคลนบวร์ก-สเตรอลิตส์ หลังจากนั้น ในวันที่ 21 กรกฎาคม ในปีเดียวกัน ทั้ง 2 พระองค์ก็ทรงเข้าพิธีอภิเษกสมรส ในพระตำหนักเพิ๊กกิ้ง บาวาเรีย ประเทศเยอรมนี 
หลังจากนั้น เมื่อวันที่ 6 กรกฎาคม พ.ศ. 2506 แกรนด์ดยุกจอร์ชเสด็จสวรรคต ทั้ง 2 พระองค์จึงไม่มีพระราชโอรส หรือพระราชธิดาด้วยกันเลย

สิ้นพระชนม์

อาร์ชดัชเชสชาร์ลอตทรงสิ้นพระชนม์เมื่อวันที่ 23 กรกฎาคม พ.ศ. 2532 ด้วยโรคไข้ป่า ณ เมืองมิวนิก ประเทศเยอรมนี ซึ่งทรงสิ้นพระชนม์ 3 เดือนหลังจากที่สมเด็จพระจักรพรรดินีซีต้า พระราชมารดาทรงสิ้นพระชนม์ เมื่อวันที่ 14 มีนาคม พ.ศ. 2532
ฤดูใบไม้ผลิ

ปัจจัยที่ทำให้เกิดฤดูใบไม้ผลิ

ฤดูใบไม้ผลิ แกนโลกจะเอียงเพิ่มขึ้นทำให้แสงของดวงอาทิตย์อยู่ตรงกับเขตเขตอบอุ่นและเขตหนาว ทำให้กลางวันยาวกว่ากลางคืนในเขตนั้น
วิทยาลัยชุมชนสุราษฎร์ธานี มหาวิทยาลัยสงขลานครินทร์

ประวัติ

วิทยาลัยชุมชนสุราษฎร์ธานี เปิดรับนักศึกษารุ่นแรกเมื่อปี พ.ศ. 2533 ต่อมาได้มีการจัดตั้งขึ้นอย่างเป็นทางการโดยพระราชกฤษฎีกาจัดตั้งส่วนราชการในมหาวิทยาลัยสงขลานครินทร์ ทบวงมหาวิทยาลัย พ.ศ. 2537 เมื่อวันที่ 2 สิงหาคม พ.ศ. 2537 นับเป็นหน่วยงานแรกในวิทยาเขตสุราษฎร์ธานี
ภานุพงศ์ พลซา

ประวัติ

ภานุพงศ์ พลซา เริ่มเล่นฟุตบอลครั้งแรกขณะอายุได้ 3 ปี โดยมีบิดาซึ่งเป็นนักฟุตบอลเขต 4 จังหวัดเลย เป็นผู้ฝึกสอน และเข้าร่วมทีมโรงเรียนอัสสัมชัญศรีราชาเมื่อเป็นนักศึกษาระดับชั้นมัธยมศึกษาปีที่ 2 โดยสามารถพาทีมคว้าแชมป์ฟุตบอลไพรม์มินิสเตอร์ รุ่นอายุ 16 ปี ได้ถึง 2 สมัยติดต่อกัน กระทั่งได้เข้าร่วมฟุตบอลทีมชาติไทยรุ่นอายุไม่เกิน 16 ปี
ด้านผลงานระดับอาชีพ ภานุพงศ์เป็นผู้ทำหน้าที่ร่วมกับสโมสรฟุตบอลชลบุรี ในศึกโตโยต้า ลีกคัพ 2559 และไทยลีก ฤดูกาล 2559 รวมถึงเป็นผู้มีส่วนช่วยให้ทีมของตนเป็นฝ่ายชนะสโมสรฟุตบอลจังหวัดเชียงใหม่ ผ่านเข้าสู่รอบ 16 ทีมสุดท้ายในศึกโตโยต้า ลีกคัพ 2560

กระแสตอบรับ

เทิดศักดิ์ ใจมั่น เมื่อครั้งที่เป็นหัวหน้าผู้ฝึกสอนสโมสรฟุตบอลชลบุรี ได้ให้การยกย่องภานุพงศ์ ว่ามีพัฒนาการทางฝีเท้าได้จนเป็นกำลังสำคัญของทีม และเชื่อว่ามีคุณสมบัติต่อการเข้าร่วมฟุตบอลทีมชาติไทยชุดซีเกมส์
เกมต่อสู้

เกมต่อสู้ เป็นเกมประเภทหนึ่งที่ผู้เล่นควบคุมตัวละครในจอภาพและเข้าร่วมในการต่อสู้ระยะประชิดกับคู่ต่อสู้ ตัวละครเหล่านี้จะมีระดับพลังและจำนวนรอบแข่งขันเท่ากัน และต่อสู้กันในสนามประลอง ผู้เล่นจะต้องใช้เทคนิคการต่อสู้เช่น การป้องกัน การโจมตีสวนกลับ และการต่อสู้แบบลูกโซ่ร่วมกับท่าโจมตีที่เป็นชุดหรือเรียกว่า "คอมโบ" ตั้งแต่เริ่มยุคคริสต์ทศวรรษ 1990 เกมต่อสู้ส่วนใหญ่จะให้ผู้เล่นทำท่าโจมจีพิเศษได้โดยกดปุ่มหลาย ๆ ปุ่ม เกมประเภทนี้จะเกี่ยวข้องแต่แตกต่างจากเกมแนวอัดศัตรู หรือบีตเอ็มอัป (beat 'em up) ซึ่งมีปฏิปักษ์ออกมาเป็นจำนวนมาก
เกมแรกที่นำเสนอการต่อสู้ด้วยหมัดคือเกม เฮฟวีเวตแชมป์ ในปี ค.ศ. 1976 แต่เกมต่อสู้ที่ใช้ศิลปะการป้องกันตัวแบบตัวต่อตัวที่ได้รับความนิยมกลับเป็นเกมคาราเต้แชมป์ และเดอะเวย์ออฟเดอะเอ็กซ์โพลดิงฟิสต์ ในปี ค.ศ. 1984 และ 1985 ตามลำดับ ในปี ค.ศ. 1985 เกมเยียอาร์คังฟู นำเสนอตัวปฏิปักษ์ที่มีรูปแบบการต่อสู้ต่าง ๆ ขณะที่เกมสตรีตไฟเตอร์ในปี ค.ศ. 1987 ได้เปิดตัวท่าโจมตีลับสุดยอด ในปี ค.ศ. 1991 เกม สตรีตไฟเตอร์ II เกมค่ายแคปคอมที่ประสบความสำเร็จอย่างสูงได้ขัดเกลารูปแบบของเกมและทำให้เกมต่อสู้เป็นที่แพร่หลาย เกมต่อสู้ต่อมากลายเป็นประเภทที่โดดเด่นเหนือวิดีโอเกมคู่แข่งในช่วงกลางคริสต์ทศวรรษ 1990 โดยเฉพาะอย่างยิ่งในเกมตู้ ช่วงเวลาดังกล่าวนี้ได้เกิดเกมต่อสู้ที่เป็นที่นิยมมากมายนอกจากสตรีตไฟเตอร์ รวมถึงแฟรนไชส์เกมที่ประสบความสำเร็จและมีมายาวนานอย่าง มอร์ทัล คอมแบท และต่อมาเป็นเกมเวอร์ชัวไฟเตอร์ และเกมเทคเคน
ความนิยมของเกมประเภทนี้เริ่มหยุดนิ่งเนื่องจากเกมหลายเกมมีความซับซ้อนและเกมอาเขตเริ่มที่จะเสียผู้เล่นให้กับเครื่องเล่นคอนโซลตามที่อยู่อาศัยในปลายคริสต์ทศวรรษ 1990 แม้ว่าจะยังมีแฟรนไชส์ใหม่อย่างเดดออร์อะไลฟ์ และเกมชุดโซล ยังประสบความสำเร็จอยู่ก็ตาม ในคริสต์ศตวรรษที่ 21 เกมต่อสู้ยังคงเป็นที่นิยมแต่มีสัดส่วนกลุ่มผู้เล่นที่ชื่นชอบน้อยลงกว่าในอดีต เนื่องจากเกมประเภทอื่นมีความนิยมมากขึ้นและมีระ
บบเกมผู้เล่นหลายคนที่เล่นผ่านอินเทอร์เน็ต
จปาตี

จาปาตี (ฮินดี: चपाती; ทมิฬ: சப்பாதி; อูรดู: چپاتی‎; ปัญจาบ: ਛਪਤਿ) เป็นขนมปังแผ่นแบนแบบอินเดีย ทำจากแป้งสาลี มีถิ่นกำเนิดจากเอเชียใต้  ปัจจุบันนอกจากในเอเชียใต้แล้ว ยังมีบริโภคในประเทศเติร์กเมนิสถาน  ประเทศแถบแอฟริกาตะวันออก เช่น ยูกันดา เคนยา แทนซาเนีย และแถบแอฟริกาตะวันตก เช่น กานา
ดาวแคระน้ำตาล

ดาวแคระน้ำตาล (อังกฤษ: Brown dwarf) คือวัตถุกึ่งดาวฤกษ์ชนิดหนึ่งที่มีมวลต่ำเกินกว่าจะสามารถจุดการเผาไหม้ไฮโดรเจนด้วยปฏิกิริยานิวเคลียร์ฟิวชั่นที่แกนกลางได้ดังดาวฤกษ์บนแถบลำดับหลักทั่วไป ทว่ายังมีเนื้อในและพื้นผิวที่สามารถแผ่ความร้อนได้ และไม่มีความแตกต่างทางเคมีตามระดับความลึก ดาวแคระน้ำตาลจะมีมวลอยู่ระหว่างดาวเคราะห์แก๊สยักษ์ขนาดใหญ่ กับดาวฤกษ์ที่มีมวลน้อยที่สุด โดยขนาดมวลสูงสุดของดาวแคระน้ำตาลอยู่ที่ประมาณ 75-80 มวลดาวพฤหัสบดี () จนถึงปัจจุบันยังมีการถกเถียงกันอยู่ว่าด้วยการนิยามและแยกแยะระหว่างดาวแคระน้ำตาลกับดาวเคราะห์แก๊สยักษ์สำหรับดวงที่มีมวลต่ำมาก ๆ (~13  ) และข้อถกเถียงว่าจำเป็นหรือไม่ที่ดาวแคระน้ำตาลจะต้องเคยดำรงปฏิกิริยาฟิวชั่นมาก่อนในอดีต อย่างไรก็ดี ดาวแคระน้ำตาลที่มีมวลมากกว่า 13  สามารถเผาผลาญดิวเทอเรียมได้ และดวงที่มีมวลมากกว่า ~65  สามารถเผาผลาญลิเทียมได้ ดาวเคราะห์นอกระบบที่โคจรรอบดาวแคระน้ำตาลเท่าที่รู้จักกันในปัจจุบัน มีเพียง 2 เอ็ม 1207 บี และ เอ็มโอเอ-2007-บีแอลจี-192 เอล บี เท่านั้น
กองอาทมาตประกาศศึก

เนื้อเรื่อง

กองอาทมาตประกาศศึก เป็นเรื่องราวของกองกำลังอาสาที่วิเศษชัยชาญทั้ง 400 คน ที่ชื่อว่า "กองอาทมาต" ที่ก่อตั้งในสมัย "สมเด็จพระที่นั่งสุริยาศน์อัมรินทร์" ในปี พ.ศ. 2302 ที่อาจหาญสู้กองกำลังพม่าของพระเจ้ามังระราชบุตร ซึ่งมีจำนวนมากกว่า การต่อสู้ของกองอาทมาตไม่ได้หวังชัยชนะ แต่เพื่อหน่วงทัพพม่าให้นานที่สุด
โรงเรียนแม่สันวิทยา

ประวัติ

โรงเรียนแม่สันวิทยา (Maesun Witthaya School) เป็นโรงเรียนมัธยม ขนาดเล็ก ประจำตำบล ที่ตั้งของโรงเรียน 144 หมู่1 ตำบลแม่สัน อำเภอห้างฉัตร จังหวัดลำปาง ได้รับการก่อตั้งเมื่อ วันที่ 1 มิถุนายน 2519 มีเขตพื้นที่รองรับสองตำบล คือ ตำบลแม่สัน และตำบลเมืองยาว ได้รับการบริจาคที่ดิน 81 ไร่ 1 งาน 91 ตารางวา จาก กำนันเมือง เตชะอุ่น กำนันตำบลแม่สัน และนายเพ็ชร อินถานะ ผู้ช่วยอาจารย์ใหญ่ โรงเรียนห้างฉัตรวิทยา ช่วยกันสร้างอาคารเรียนชั่วคราว 1 หลัง ขนาด 6x36 เมตร ขณะนี้มีอาคารเรียนทั้งหมด 3 อาคาร อาคารเพชรวิทย์ อาคารวิจิตรบรรจง และอาคารนวมิมทร์เฉลิมราชย์
โดโลไมต์

ในประเทศไทย

พบที่ อ.ท่าม่วง เขาถ้ำ อ.เมือง วังกะโด้ง อ.เมือง จ.กาญจนบุรี เกาะสีชัง จ.ชลบุรี, อ.ดอนสัก อ.คีรีรัฐนิคม จ.สุราษฎร์ธานี อ.เมือง จ.กระบี่ และที่เขารักเกียด อ.รัตภูมิ จ.สงขลา,อำเภอบางเตย จังหวัดพังงา

ต่างประเทศ

แบบผลึกพบที่บินเนนธาล (Binnenthal) ในสวิตเซอร์แลนด์ ในสหรัฐอเมริกา พบที่โจพลิน และมิสซูรี

ประโยชน์

ใช้เป็นหินก่อสร้างหรือหินประดับ ทำปูนซีเมนต์บางชนิด ใช้ทำแมกนีเซียมซึ่งเป็นวัสดุทนไฟใช้สำหรับการบุเตาถลุงเหล็ก โดยเป็นเตาคอนเวอร์ในการผลิตเหล็กกล้าขั้นต้น โดโลไมต์เป็นสินแร่หลักของโลหะแมกนีเซียม ใช้ในอุตสาหกรรมทำแก้วบางชนิด เช่น พวกแก้วแผ่น เป็นต้น
ประวัติศาสตร์กรีซ

ยุคสำริด

สมัยเฮลลาดิคเป็นวลีโบราณคดีสมัยใหม่ที่หมายถึงสมัยต่างๆของวัฒนธรรมของแผ่นดินใหญ่กรีซโบราณระหว่างยุคสำริด

มิโนอัน (ยุคสำริดตอนต้น)

อารยธรรมมิโนอันเป็นวัฒนธรรมของยุคสำริดที่เกิดขึ้นในครีต อารยธรรมมิโนอันรุ่งเรืองระหว่างราวศตวรรษที่ 27 จนถึงกลางศตวรรษที่ 15 ก่อนคริสต์ศักราช

กรีซโบราณ

กรีซโบราณหมายถึงอารยธรรมของประวัติศาสตร์กรีกที่รุ่งเรืองระหว่างสมัยอาร์เคอิคในศตวรรษที่ 8 จนถึงที่ 6 ก่อนคริสต์ศักราช มาจนถึงราวปี 146 ก่อนคริสต์ศักราช และเมื่อโรมันพิชิตกรีซหลังจากยุทธการโครินธ์ หัวใจของยุคนี้เป็นกรีซยุคคลาสสิกที่รุ่งเรืองระหว่างศตวรรษที่ 5 จนถึงศตวรรษที่ 4 ก่อนคริสต์ศักราช ที่เริ่มด้วยการนำของผู้นำเอเธนส์หลังจากความสำเร็จในการปราบปรามการรุกรานทางทหารของเปอร์เซีย ยุคทองของเอเธนส์มาสิ้นสุดลงหลังจากการพ่ายแพ้ของเอเธนส์ต่อสปาร์ตาในสงครามเพโลพอนนีสในปี 404 ก่อนคริสต์ศักราช

ราชอาณาจักรกรีซ

=== สงครามโลกครั้งที่001
===
กันตพงศ์ เหลืองเจริญกิจ

ประวัติ

กันตพงศ์ เจริญสุข (ชื่อเล่น:กันต์) เป็นนักแสดงเด็กและนายแบบเด็กชาวไทย เป็นชาวจังหวัดสมุทรปราการ ประเทศไทย เกิดเมื่อวันที่ 3 พฤศจิกายน พ.ศ. 2546 เริ่มเข้าเรียนชั้นประถมศึกษาถึงชั้นมัธยมตอนต้นที่ โรงเรียนดรุณานุกูล ปัจจุบันศึกษาอยู่ชั้นมัธยมศึกษาปีที่ 4 โรงเรียนศรัทธาสมุทร โดยก่อนหน้านี้กันต์ กันตพงศ์  มีชื่อเสียงจากละครโทรทัศน์เรื่อง คุณชายปวรรุจ เคยผ่านงานในวงการบันเทิงมามากมาย ทั้งงานงานโฆษณาภาพนิ่งและภาพยนตร์โฆษณา และงานละคร
การค้าไตรภาคี

การค้าไตรภาคี (อังกฤษ: Triangular trade หรือ Triangle trade) เป็นคำทางประวัติศาสตร์ซึ่งระบุถึงการค้าระหว่างเมืองท่าหรือภูมิภาคสามแห่ง การค้าไตรภาคีมักจะพัฒนาขึ้นเมื่อภูมิภาคหนึ่งมีสินค้าส่งออกซึ่งไม่จำเป็นในภูมิภาคซึ่งสินค้าเข้าหลักมาถึง การค้าไตรภาคีจึงเป็นวิธีการสำหรับแก้ไขการเสียดุลการค้าระหว่างภูมิภาคเหล่านี้

การค้าทาสไตรภาคีแอตแลนติก

ระบบการค้าไตรภาคีอันเป็นที่รู้จักกันมาที่สุด คือ การค้าทาสข้ามมหาสมุทรแอตอลนติก ซึ่งดำเนินการระหว่างคริสต์ทศวรรษที่ 17-19 โดยขนส่งทาส พืชผลทางการเกษตร และสินค้าหัตถกรรมระหว่างแอฟริกาตะวันตก แคริบเบียนหรืออาณานิคมอเมริกาและเจ้าอาณานิคมทวีปยุโรป โดยมีอาณานิคมเหนือของอเมริกาเหนือของอังกฤษ โดยเฉพาะอยางยิ่งนิวอิงแลนด์ บางครั้งได้มีบทบาทมากกว่าเมืองท่าในทวีปยุโรป
การค้าเที่ยวแรกลากจากเมืองท่ายุโรปไปยังทวีปแอฟริกา ซึ่งเรือจะบรรทุกสินค้าสำหรับขายและแลกเปลี่ยน อย่างเช่น ทองแดง เสื้อผ้า สิ่งประดับเล็กน้อย ลูกปัดทาส ปืนและเครื่องกระสุน เมื่อเรือทาสมาถึง สินค้าบรรทุกจะถูกขายหรือแลกเปลี่ยนกับทาส ซึ่งจะถูกมัดติดกันอย่างแน่นหนาเช่นเดียวกับสินค้าอื่น ๆ เพื่อเพิ่มมูลค่าให้มากที่สุด
การค้าเที่ยวที่สอง เรือได้เดินทางข้ามมหาสมุทรแอตแลนติกจากแอฟริกาสู่โลกใหม่ เมื่อเรือทาสมาถึงโลกใหม่ ผู้รอดชีวิตจะถูกขายในแคริบเบียนหรือทวีปอเมริกา
เรือจะถูกจัดเตรียมเพื่อที่จะทำให้เรือทำความสะอาดได้อย่างทั่วถึง ระบายน้ำออก และบรรทุกด้วยสินค้าส่งออกสำหรับเที่ยวเรือขากลับ เพื่อกลับไปยังเมืองท่าของตน จากหมู่เกาะอินเดียตะวันตก สินค้าส่งออกที่สำคัญ คือ น้ำตาล รัม และกากน้ำตาล จากเวอร์จิเนีย สินค้าส่งออกได้แก่ยาสูบและป่าน
ฮิปพอคราทีส

คำสัตย์สาบานฮิปพอคราทีส

โดยย่อคือ ณ ที่ใดก็ตามที่ข้าพเจ้าไป ข้าพเจ้าจะทำก็เพื่อประโยชน์ของคนไข้เท่านั้น ข้าพเจ้าจะไม่ทำให้เกิดความผิดพลาดใด ๆ และสิ่งที่ข้าพเจ้าได้ยินได้ฟังระหว่างการรักษาคนไข้ ข้าพเจ้าจะไม่นำไปเปิดเผยต่อบุคคลที่สาม นอกจากนี้ยังวลีคำคมในการรักษาโรคเชื่อว่าเป็นของฮิปพอคราทีสคือ "โรคที่สิ้นหวังแล้วก็ต้องรักษาด้วยวิธีสิ้นหวัง"
ดอกบัวขาว

เรื่องย่อ

เรื่องนี้กล่าวถึงชีวิตของเด็กสาวคนหนึ่งที่ชื่อ“อรนุช” ลูกสาวของอภิชาติกับชบา คนใช้ในบ้าน โดยที่อภิชาติมีสุชาดาเป็นภรรยาอยู่แล้ว และมีลูกกับสุชาดาชื่อว่า“กุลธิดา”หรือน้อย ทำให้สุชาดาโกรธและเกลียดชบากับนุชมาก และสอนน้อยให้เกลียดชบากับนุช สุชาดาและน้อยคอยกลั่นแกล้งนุชอยู่เสมอ โดยที่น้อยไม่เคยทำอะไรผิด แต่นุชกลับโดนลงโทษแทน โดยอภิชาติไม่ได้ให้ความสนใจนุชเท่าที่ควร ภายหลังชบาได้ล้มป่วยหนักและได้สั่งเสียให้นุชรักพี่ๆน้องๆให้มากๆ โดยเฉพาะกับน้อยเพื่อเป็นการไถ่บาปที่เคยเป็นเมียน้อยของอภิชาติ นุชรับปากแม่ทุกอย่างก่อนชบาจะสิ้นใจไป
นุชเติบโตมาพร้อมกับแก้วน้องสาวของเธอ เธอรักน้องสาวมากกว่าสิ่งใด และน้อยก็คอยหาเรื่องนุชมาตลอด และนุชก็ถูกสุชาดาลงโทษทุกครั้ง แต่นุชไม่เคยปริปากบ่น เพราะเป็นคำขอครั้งสุดท้ายของแม่ นุชและแก้วถูกเลี้ยงมาแบบคนใช้คนหนึ่งในบ้าน โดยมีรำเพยยายของทั้งคู่เป็นผู้ดูแล
ครอบครัวเทพทัตกับครอบครัวศราชัยสนิทสนมกันมานานมาก ทำให้ พนา ศวัส น้อย นุช และแก้ว เป็นเพื่อนเล่นกันมาตั้งแต่เด็กๆ พนาแอบชอบนุชมาตั้งแต่เด็กๆ แต่น้อยก็ชอบพนาเช่นกัน พอโตขึ้นทุกคนก็สอบติดมหาวิทยาลัยเกษตรศาสตร์กันทุกคน ยกเว้นแก้วที่ยังอยู่ม.5 พนาตั้งใจสอบเข้ามาเรียนขณะเดียวกับนุชเพื่อที่จะใกล้ชิดนุช ต่อมานุชก็พบกับรังสี เพื่อนสมัยเด็กๆ พ่อของรังสีเคยเป็นคนสวนอยู่บ้านเทพทัต แต่ถูกไล่ออกจากบ้านไปนานแล้ว รังสีก็แอบชอบนุช ด้วยความสนิทกัน ทำให้นุชมาติวหนังสือให้รังสีบ่อยๆ จนทำให้พนาหึงและคอยกีดกันกันนุชกับรังสีอยู่เรื่อยๆ
ภายหลังศวัสกำลังแอบชอบนุชอยู่เหมือนกัน ก็รู้ว่าพนาก็ชอบนุชอยู่ไม่น้อย ก็เลยไม่กล้าบอกนุชว่าตนชอบนุช โดยพนาเข้าไปทำความสนิทกับน้อยเพราะอยากใกล้ชิดกับนุช จนทำให้น้อยเข้าใจว่าพนาชอบตน น้อยจึงไปไหนมาไหนกับพนาอยู่บ่อยๆ
นุชขยันเรียนอย่างเดียว แต่ก็พบปัญหาอีกมากมายเช่น แก้วแอบหนีไปเที่ยวกลางคืนและปัญหาต่างๆที่น้องสาวคนนี้หามาให้ ในบางครั้งสุชาดาก็กลั่งแกล้งเพื่อไม่ให้นุชไปเรียนจนเกือบเสียการเรียน แต่เพราะคำที่อภิชาติสอนลูก ว่าการศึกษาคือสิ่งที่จะยกระดับชีวิตตนเอง ทำให้นุชอดทนกับปัญหาต่างๆ และสนใจกับการเรียน ความพยายามของนุชเป็นผล นุชได้เกียรตินิยมเมื่อจบปริญญา ทำให้อภิชาติเริ่มภูมิใจในตัวนุช
เมื่อหลังจากที่ทุกคนเรียนจบ พนาก็ขอหมั้นนุช บ้านเทพทัตและศราชัย ต่างก็งงงัน เพราะคิดว่าพนาเป็นแฟนกับน้อย น้อยร้องไห้เสียใจอย่างมาก หาว่านุชแย่งคนรักของตนไป นุชปฏิเสธแต่ไม่มีใครเชื่อ ทำให้น้อยเกลียดนุชมาเป็นทวีคูณ
พอถึงวันหมั้นนุชก็ปฏิเสธและบอกว่าไม่เคยรักพนา พนาเสียใจมาก ภายหลังศวัสก็เริ่มตามจีบนุช ทำให้พนาหึงและหันไปควงน้อยออกงานและบอกว่าน้อยเป็นแฟนของตน ทำให้นุชรู้สึกตัวว่าตนรักพนา นุชเจ็บปวดและนุชก็หนีออกจากบ้านเพื่อหนีความจริงไปอยู่ต่างจังหวัดและได้พบกับรังสีอีกครั้งซึ่งรังสีลาออกจากมหาวิทยาลัยมาช่วยโรงเรียนในเขตนี้แต่พนาก็มาพบนุชโดยบังเอิญทำให้พนาหึงนุชกับรังสีจึงท้ารังสีต่อยกันและลงเอยด้วยการเป็นเพื่อนกันหลังจากนั้นพนากับนุชก็ได้เสียกันจนนุชตั้งท้อง
ความรักของนุชและพนาจะลงเอยได้อย่างไร เมื่อคำสัญญาที่ให้ไว้กับชบาว่าให้เสียสละให้น้อยทุกอย่าง นุชยอมเสียสละแม้แต่คนรักของตนเองให้แก่น้อย โดยไม่สนใจว่าตนเองจะเจ็บปวดเพียงใด บทพิสูจน์ความรักของพนาและนุชจึงเริ่มขึ้น
ออร์โทไบโรทันดาห้าเหลี่ยม

ออร์โทไบโรทันดาห้าเหลี่ยม (อังกฤษ: pentagonal orthobirotunda) เป็นทรงหลายหน้า (polyhedron) ที่เกิดจากการนำโรทันดาห้าเหลี่ยม (pentagonal rotunda: J6) สองอันมาประกอบกันบนฐานรูปสิบเหลี่ยมปรกติ โดยให้หน้าชนิดเดียวกันอยู่ติดกัน ทำให้มีหน้ารูปสามเหลี่ยมด้านเท่า 20 หน้า หน้ารูปสี่เหลี่ยมจัตุรัส 12 หน้า รวม 32 หน้า รูปทรงนี้มี 30 จุดยอด 60 ขอบ และเป็นทรงตันจอห์นสันหมายเลข 34 (Johnson solid: J34)
รูปทรงนี้สามารถเรียกได้อีกชื่อหนึ่งคือ ทรงสามสิบสองหน้าไจเรต (gyrate icosidodecahedron)
เหรียญลูกเสือสรรเสริญ

ประวัติของเหรียญลูกเสือสรรเสริญ

ต้นแบบของเหรียญลูกเสือสรรเสริญ มาจาก "เหรียญที่ระลึกลูกเสือ" ซึ่งพระราชทานให้ลูกเสือที่ออกจากประจำการไปเป็นเสือป่า ต่อมาได้พัฒนาเป็นต้นเค้าของเหรียญลูกเสือสรรเสริญซึ่งมีสามชั้นคือทอง นาค เงิน ก่อนที่มาสู่เหรียญลูกเสือสรรเสริญในปัจจุบัน ลูกเสือที่ได้รับพระราชทานเหรียญลูกเสือสรรเสริญครั้งแรก เป็นเหรียญลูกเสือสรรเสริญชั้นที่ 2 (เหรียญเงิน) ได้แก่ลูกเสือตรีเล็กซัน วิเศษรัตน์ เลขประจำตัว 887 สังกัดกองลูกเสือเสนาจังหวัดหนองคายที่ 1 (หนองคายวิทยาคาร) ซึ่งได้ช่วยเหลือเด็กหญิงอรรตพนธ์ สงกะศิริ ให้พ้นอันตรายจากการจมน้ำตายที่ท่าวัดหายโศก อำเภอเมืองหนองคาย จังหวัดหนองคาย ประกาศ ณ วันที่ 22 ตุลาคม พ.ศ. 2483

ลักษณะของเหรียญ

ตามพระราชบัญญัติลูกเสือ พ.ศ. 2551 มาตรา 56  ได้กำหนดลักษณะของเหรียญลูกเสือสรรเสริญ ไว้ว่า "มาตรา 56 เหรียญลูกเสือสรรเสริญเป็นเหรียญเงินมีลักษณะกลมรี ขนาดกว้าง 2.5 เซนติเมตร ยาว 3.2 เซนติเมตร ด้านหน้าตรงกลางมีตราหน้าเสือประกอบวชิระ ริมขอบส่วนบนมีอักษรว่า “ลูกเสือ” และส่วนล่างมีอักษรว่า “เสียชีพอย่าเสียสัตย์” ตราหน้าเสือประกอบวชิระและตัวอักษรให้ทำเป็นลายดุน ด้านหลังเป็นพื้นเกลี้ยงจารึกนาม เลขหมายประจำตัวของผู้ซึ่งได้รับพระราชทานนามหน่วยลูกเสือที่สังกัด และวันที่พระราชทาน ที่ขอบส่วนบนของเหรียญมีห่วงห้อยแพรแถบ ขนาดกว้าง 2.4 เซนติเมตร มีริ้วสีดำกว้าง 1.2 เซนติเมตร อยู่กลาง ริมทั้งสองข้างมีริ้วสีเหลือง กว้าง 6 มิลลิเมตร ประดับที่อกเสื้อเหนือปกกระเป๋าเบื้องซ้าย"
ที่พักสงฆ์บ้านหนองบัว

สภาพวัด

ที่พักสงฆ์บ้านหนองบัว เป็นที่พักสงฆ์ขนาดใหญ่ ได้รับการตั้งเป็นที่พักสงฆ์เมื่อปี พ.ศ. 2547 มีพื้นที่ 30 ไร่เศษ ตัววัดตั้งอยู่บนพื้นที่ป่าสาธารณประโยชน์ของชุมชน มีศาสนสถาน-ถาวรวัตถุอยู่ประปรายกระจายไปตามป่าภายในอาณาบริเวณวัด ภายในวัดมีความร่มรื่นและเงียบสงัด ห่างไกลจากหมู่บ้านและถนนใหญ่ มีบรรยากาศที่เหมาะแก่การปฏิบัติธรรม
เวอร์โก้ อัศมิฐา

บทบาท

เวอร์โก้ อัศมิฐา ปรากฏตัวครั้งแรกในยมโลกที่น้ำตกโลหิตระหว่างที่เพกาซัส เท็มมะและพวกกำลังมุ่งหน้าไปที่ต้นไม้มรณะ อัศมิฐาได้ใช้พลังคอสโมสกะกดการเคลื่อนไหวของยาโตะและยุสุริฮะแล้วกล่าวหาอาธีน่าว่าเป็นเทพีผู้โฉดเขลาและปราศจากความชอบธรรม แต่เมื่อเท็มมะแย้งว่า เป็นเซนต์แท้ๆ แต่กลับว่าร้ายอาธีน่า อัศมิฐาจึงพิสูจน์ความชอบธรรมของเท็มมะโดยการสู้กับเท็มมะ แต่เท็มมะไม่สามารถทำอันตรายใดๆแก่อัศมิฐาได้เลย และโดนท่า"แสงธรรมอำไพ"ของอัศมิฐาจนสูญเสียประสาทสัมผัสทั้งหมดและเห็นภาพลวงตาว่า อัศมิฐาสังหารซาชา จึงระเบิดพลังคอสโมแล้วโจมตีใส่อัศมิฐาเป็นผลสำเร็จ แต่กลับโจมตีโดนต้นไม้มรณะแทนและทำให้ต้นไม้มรณะออกผลเป็นครั้งสุดท้าย หลังจากนั้น อัศมิฐาจึงได้บอกกับเท็มมะว่าให้นำผลของต้นไม้มรณะไปเป็นจำนวน108ผลแล้วหายตัวไป หลังจากนั้น อัศมิฐาได้ไปที่จามิล เพื่อสร้างลูกประคำที่ยับยั้งความเป็นอมตะของเสป็กเตอร์ และบอกกับเท็มมะว่า การนำพลังของต้นไม้มรณะมาใช้ จำเป็นต้องใช้พลังคอสโมมหาศาลเหนือกว่าเซเว่นเซนส์ แล้วขึ้นไปนั่งสมาธิเพื่อเร่งพลังคอสโม และเมื่อพลังคอสโมขึ้นถึงจุดสูงสุด อัศมิฐาก็ได้ทัศนสัมผัสคืนและบอกเท็มมะว่าฝากดูแลองค์อาธีน่าด้วย แล้วสลายไป แต่หลังจากนั้นอัศมิฐาก็ปรากฏตัวอีกครั้งในเกาะคาน่อนและบอกกับเดฟเทรอสว่า ให้สู้แทนตนเอง
วิกิเมเนีย 2010

วิกิเมเนีย 2010 (อังกฤษ: Wikimania 2010) เป็นการประชุมวิกิเมเนียครั้งที่หก ซึ่งจัดขึ้น ณ วันที่ 9–11 กรกฎาคม ที่โปลิชบอลติคฟิลฮาร์โมนิค ในกดัญสก์ ประเทศโปแลนด์ การประชุมเริ่มตั้งแต่วันที่ 9 กรกฎาคม โดยทับซ้อนกับส่วนท้ายของการประชุมวิชาการวิกิซิม การเสนอเป็นเจ้าภาพสำหรับอัมสเตอร์ดัมและออกซฟอร์ดสำหรับวิกิเมเนีย 2010 ได้แพ้ไปเนื่องด้วยแรงสนับสนุนที่มีขนาดเล็ก
เป็นครั้งแรกของการประชุมที่ให้ความสำคัญอย่างมากต่อวัฒนธรรมของประเทศเจ้าภาพ, โดยเฉพาะอย่างยิ่งการแสดงคอนเสิร์ตของวงดนตรี, การรำลึกการเสียชีวิตครบรอบปีที่สิบของนักประพันธ์เพลงชาวโปแลนด์คนสำคัญอย่างวลาดิสวาฟ ชปิลมันน์ และรอบปฐมทัศน์ของภาพยนตร์เรื่องทรูธอินนัมเบอร์ส? ในการประชุม ซู การ์ดเนอร์ ซึ่งเป็นผู้อำนวยการบริหารของมูลนิธิวิกิมีเดีย ได้กล่าวว่าจุดมุ่งหมายของมูลนิธิ คือ การเติบโตของจำนวนผู้เข้าชมเว็บไซต์วิกิมีเดียจาก 371 ล้านคน ไปเป็น 680 ล้านคนต่อเดือนในช่วงหลังจากห้าปีถัดไป
โดะโระตะโบ

โดะโระตะโบ (ญี่ปุ่น: 泥田坊 โรมาจิ: dorotabō) เป็นผีญี่ปุ่น มีเรื่องเล่ามาว่า เดิมทีวิญญาณตนนี้เคยเป็นชาวนาที่ยากจน                                              แต่ว่าขยันขันแข็ง เกิดอยู่ในยุคข้าวยากหมากแพง และมีการเก็บภาษีอย่างไม่เป็นธรรมจากเจ้าเมือง ซึ่งเกษตรกรเหล่านี้ มักต้องแบกภาระทั้งหมด ชาวนาคนนี้พยายามเตรียมดินเพื่อทำการเพาะปลูก เขาไม่สนใจอะไรมากไปกว่าไร่นาของเขา ที่จะเจริญงอกงามได้ดีเพียงใด แต่ว่ายังไม่ทันได้ปลูกเขาก็ล้มป่วย         และเสียชีวิตลง ลูกชายของเขาเป็นคนเกียจคร้าน เอาแต่ดื่มเหล้า ไม่ยอมสานต่อการทำไร่นาที่พ่อรักมาก จึงได้ปล่อยทิ้งร้าง จนกระทั่งต้องขายที่ดินไป      วิญญาณพ่อที่ตายไปจึงไม่สงบ กลายเป็นโดะโระตะโบ ซึ่งมีร่างกายเป็นโคลน ในวันที่มีแสงจันทร์ส่อง พวกชาวนาเสียงคร่ำครวญมากจากไร่นาไกลๆ มันคือเสียงของโดะโระตะโบต้องการที่ดินอันเป็นที่รักยิ่งของเขาคืน
ตำบลเทพรักษา

เทพรักษา(อังกฤษ: Thep Raksa) เป็นตำบลหนึ่งในอำเภอสังขะ จังหวัดสุรินทร์ ตั้งอยู่ห่างจากอำเภอสังขะประมาณ 15 กิโลเมตรไปทางทิศใต้

ประวัติ

ตำบลเทพรักษาเดิมขึ้นตรงต่อตำบลดม ต่อมาเมื่อปี พ.ศ. 2536ได้เสนอแยกการปกครองออกจากตำบลดมเป็นตำบลเทพรักษา และแยกสำเร็จเมื่อวันที่ 10 กันยายนพ.ศ. 2537 ประชาชนส่วนใหญ่นับถือศาสนาพุทธ มีประชากรในเขต อบต. 8,587 คน จาก 2,029 หลังคาเรือน  พื้นที่ส่วนใหญ่เป็นที่ราบสูง เป็นที่ทำนา ป่าโปร่ง และป่าเบญจพรรณ ดินร่วนปนทราย การเดินทางเข้าสู่ตำบลมีถนน 2 สาย คือ ถนนลาดยางเชื่อมระหว่างอำเภอสังขะกับตำบลเทพรักษา 1 สาย และถนนเส้นยุทธศาสตร์บัวเชด-กาบเชิง 1 สาย

ข้อมูลประชากร

ตำบลเทพรักษามีประชากรทั้งสิ้น  8,566   คน  แยกเป็น
ชาย  4,326  คน หญิง  4,240 คน มีความหนาแน่นเฉลี่ย 102  คน / ตารางกิโลเมตร

ข้อมูลทางเศรษฐกิจ

ประชาชนส่วนใหญ่พื้นที่จะประกอบอาชีพทำนา สวนยางพารา ไร่มันสำปะหลัง และไร่อ้อย และสวนแตงโม    จำนวนครัวเรือนที่มีไฟฟ้าใช้ในเขต อบต. 1,725 ครัวเรือน
เห็ดรา

ความหลากหลาย

เห็ดราพบได้ทั่วโลก และเจริญเติบโตได้ในหลากหลายแหล่งที่อยู่ รวมทั้งสภาพแวดล้อมสุดขั้ว เช่น ทะเลทราย พื้นที่มีความเค็มสูง หรือพื้นที่มีรังสีก่อไอออน แม้กระทั่งตะกอนใต้ทะเลลึก เห็ดราบางชนิดสามารถมีชีวิตรอดจากรังสีคอสมิกและยูวีเข้มข้นที่มีในอวกาศ เห็ดราส่วนใหญ่เจริญเติบโตบนพื้นดิน แม้จะมีบางสายพันธุ์ที่อาศัยอยู่ในแหล่งน้ำแค่ช่วงหนึ่งของชีวิตหรือตลอดชีวิต เช่น ไคทริด Batrachochytrium dendrobatidis เป็นปรสิตที่ทำให้ประชากรของสัตว์สะเทินน้ำสะเทินบกลดลงทั่วโลก สิ่งมีชีวิตสายพันธุ์นี้ใช้ชีวิตช่วงหนึ่งเป็นซูสปอร์ ทำให้สามารถผลักตัวเองไปตามน้ำและเข้าไปอาศัยในตัวสัตว์สะเทินน้ำสะเทินบกได้ ตัวอย่างอื่นสำหรับเห็ดราที่อาศัยในน้ำรวมไปถึงพวกที่อาศัยอยู่ในบริเวณที่มีการไหลเวียนความร้อนของมหาสมุทร
นักอนุกรมวิธานได้บรรยายเห็ดราไว้ประมาณ 120,000 ชนิด แต่ความหลากหลายทางชีวภาพของอาณาจักรเห็ดราก็ยังคงไม่เป็นที่เข้าใจกันมากนัก การประมาณในปี 2560 เสนอว่าอาจมีเห็ดราอยู่ระหว่าง 2.2 ล้าน ถึง 3.8 ล้านชนิด ในทางกิณวิทยา แต่ละสายพันธุ์ของเห็ดราถูกแบ่งแยกด้วยวิธีการหลายวิธี การจำแนกด้วยสัณฐาน เช่น ขนาดและรูปร่างของสปอร์หรือโครงสร้างผล นิยมใช้กันมากกับอาณาจักรเห็ดรา สายพันธุ์หนึ่งอาจจำแนกด้วยลักษณะทางกายภาพและทางเคมี เช่น ความสามารถในการเผาผลาญสารชีวเคมีบางชนิด หรือปฏิกิริยาที่มีต่อการทดสอบทางเคมี แนวคิดสปีชีส์ในทางชีววิทยา จะแบ่งแยกแต่ละสปีชีส์ด้วยความสามารถในการผสมพันธุ์ การใช้อุปกรณ์โมเลกุล เช่น การหาลำดับดีเอ็นเอ และการวิเคราะห์ทางโมเลกุล ที่มีเพื่อศึกษาความหลากหลายได้ทำให้การประมาณความหลากหลายทางพันธุกรรมของสิ่งมีชีวิตต่าง ๆ ดีมากยิ่งขึ้น
มู้ก

มู้ก (MOOC /muːk/) ย่อจาก Massive Open Online Course เป็นคอร์สออนไลน์ที่เน้นการมีส่วนร่วมและการเข้าถึงอย่างไม่จำกัดผ่านทางเวิลด์ไวด์เว็บ นอกเหนือจากการเรียนการสอนจากสื่อปกติ เช่นการอ่านหนังสือ การเข้าห้องเรียนนั่งฟัง และการแก้ปัญหาโจทย์ต่างๆ การสอนแบบมู้กจะเน้นการมีปฏิสัมพันธ์ระหว่างนักศึกษา อาจารย์ และผู้ช่วยสอนเป็นหลัก โดยมู้กกำลังเป็นประเด็นที่ถูกนำมาทำวิจัยในหัวข้อของการเรียนรู้ทางไกล 
มู้กเริ่มเป็นที่รู้จักในปี 2551 และเริ่มเป็นที่นิยมในปี พ.ศ. 2555 เป็นต้นมา
มู้กในช่วงเริ่มต้นเน้นหลักในการเข้าถึงเนื้อหาแบบเปิด ที่เน้นการนำสื่อการเรียนการสอนมาใช้ซ้ำและเผยแพร่ออนไลน์ โดยต่อมาได้มีการเน้นการปฏิสัมพันธ์มากขึ้นเพื่อให้มีการพัฒนาความรู้ต่อยอดกันอีกต่อหนึ่ง
อี ว็อน-แจ

นครราชสีมา

ในวันที่ 6 กุมภาพันธ์ ค.ศ. 2018 อี ว็อน-แจ ได้เปิดตัวกับนครราชสีมา มาสด้า อย่างเป็นทางการ
ในวันที่ 31 มีนาคม ค.ศ. 2018 เกมไทยลีกนัดที่นครราชสีมาบุกไปชนะชัยนาท ฮอร์นบิล ที่เขาพลองสเตเดียม 2—1 ว็อน-แจไปทำฟาล์วฟลอร็องต์ ซีนามา ปงโกลล์ ร่วงล้มในกรอบเขตโทษช่วงทดเวลาท้ายเกม ทำให้นครราชสีมาเสี่ยงต่อการเสียจุดโทษ อย่างไรก็ตาม ผู้ตัดสินได้ขอดูวีเออาร์และพบว่าปงโกลล์เป็นฝ่ายทำฟาล์วก่อน ทำให้นครราชสีมาไม่ต้องเสียจุดโทษ ท้ายที่สุด ผู้ตัดสินจึงให้ใบเหลืองแก่ปงโกลล์ และให้ใบแดงแก่ว็อน-แจ
ต่อมาในวันที่ 30 มิถุนายน ค.ศ. 2018 ว็อน-แจทำประตูแรกในลีกในนัดที่นครราชสีมาบุกไปเสมอสุโขทัยที่สนามทุ่งทะเลหลวง 1–1
ฟาโรห์เชปซีสกาฟ

การครองราชย์

เขาเป็นคนสุดท้ายที่อียิปต์ฟาโรห์ราชวงศ์ที่สี่ ถ้าเขาไม่ประสบความสำเร็จโดยผู้ปกครองที่ไม่รู้จักชื่อ เจดเดฟตา ที่บันทึกไว้ในวรรณคดีอียิปต์บางส่วนและทางอ้อมโดย Turin Canon ไม่มีผู้ปกครองชื่อ เจดเดฟตา ถูกบันทึกไว้ในเอกสารร่วมสมัยเช่นพระราชอนุสาวรีย์หรือสุสานส่วนตัวใน สุสานบริเงณกิซ่าและซัคคารา
เดอะรีไววัล

หมายเหตุ

The Revival simultanoeusly pinned R-Truth to become co-WWE 24/7 Champions.
พรรคเดโมแครต (สหรัฐ)

ประวัติ

ชื่อเดิมของพรรคเดโมแครตคือ พรรคเดโมเครติก-ริพับลิกัน ซึ่งก่อตั้งโดยประธานาธิบดีทอมัส เจฟเฟอร์สัน ใน ค.ศ. 1792 ถือเป็นพรรคการเมืองที่เก่าแก่ที่สุดในโลก หลังจากชัยชนะของพรรคเดโมเครติก-ริพับลิกันต่อพรรคเฟเดอรัลลิสต์ ในปี 1800 พรรคได้กลายเป็นพรรคการเมืองหลักของสหรัฐฯ ภายในพรรคเองได้แบ่งออกเป็นฝ่ายต่าง ๆ ในที่สุดประธานาธิบดีแอนดรูว์ แจ็กสัน ได้แยกฝ่ายของตนเองออกมาเป็น "พรรคเดโมแครต" ในปี 1828
ในช่วง ค.ศ. 1828–1854 พรรคเดโมแครตสลับขึ้นครองอำนาจกับพรรควิก จนกระทั่งช่วงสงครามกลางเมืองอเมริกา พรรคเดโมแครตต้องเผชิญกับคู่แข่งหน้าใหม่แทนพรรควิกที่ล่มสลายไป ซึ่งก็คือ พรรคริพับลิกัน ภายใต้การนำของประธานาธิบดีเอบราแฮม ลิงคอล์น ซึ่งครองอำนาจเหนือพรรคเดโมแครตในช่วงปี 1860-1896
พรรคเดโมแครตกลับมาครองอำนาจในทำเนียบประธานาธิบดีอีกครั้งในช่วงปี 1932 โดยการนำของประธานาธิบดีแฟรงกลิน ดี. รูสเวลต์ ซึ่งตรงกับช่วงสงครามโลกครั้งที่สอง หลังจากนั้นผู้สืบทอดตำแหน่งประธานาธิบดีที่สำคัญคือ แฮร์รี เอส. ทรูแมน และจอห์น เอฟ. เคนเนดี
พรรคพลังชาติไทย

การเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคพลังชาติไทยส่งผู้สมัครในระบบแบ่งเขตทั้งหมด 329 เขต และระบบบัญชีรายชื่อ 77 คน ไม่ได้รับการเลือกตั้งในระบบแบ่งเขตแม้แต่ที่นั่งเดียว แต่สามารถรวบรวมคะแนนเสียงจนสามารถได้รับจัดสรร สส. ในระบบบัญชีรายชื่อ จำนวน 1 ที่นั่ง คือ พลตรีทรงกลด ทิพย์รัตน์ หัวหน้าพรรค